**Poziv na dostavu ponuda**

**za nabavu vođenja i oglašavanja putem društvenih mreža i web stranica Gospodarskog centra Osječko-baranjske županije d.o.o.**

**CPV 79341000-6, 72212224-5**

**Evidencijski broj nabave JN-US-6/25**

Osijek, siječanj 2025.

Temeljem Pravilnika o jednostavnoj nabavi objavljenog na internetskim stranicama tvrtke Gospodarski centar Osječko-baranjske županije d.o.o., www.gospodarskicentarobz.hr, molimo dostavu ponude sukladno slijedećim podacima:

1. **OPĆI PODATCI**

1. Podatci o naručitelju

Naziv: Gospodarski centar Osječko-baranjske županije d.o.o.

Sjedište: Gospodarska zona 10, Osijek

OIB: 30761828384

Telefon: 031/411-467

URL: https://gospodarskicentarobz.hr/

2. Osoba zadužena za kontakt:

Kontakt: Maja Stanković, mag.oec.

Telefon: 031/411-471

E-mail: maja.stankovic@gospodarskicentarobz.hr

3. Popis gospodarskih subjekata s kojima je naručitelj u sukobu interesa u smislu članka 76. Zakona o javnoj nabavi:

Sukladno odredbi članka 80. stavka 2. točke 1. Zakona o javnoj nabavi (“Narodne novine” broj 120/16.) Gospodarski centar Osječko-baranjske županije d.o.o. kao javni naručitelj objavljuje da je u sukobu interesa, u smislu odredbe članka 76. stavka 1 te članka 77. Zakona o javnoj nabavi, sa sljedećim gospodarskim subjektom:

ITD Consulting j.d.o.o., Vratnička 82, Osijek, OIB: 37298148332

4. Komunikacija s gospodarskim subjektima

Gospodarski subjekti mogu zahtijevati dodatne informacije, objašnjenja ili izmjene u vezi s pozivom za podnošenje ponuda tijekom roka za dostavu ponuda.

Ukoliko tijekom postupka jednostavne nabave dođe do bilo kakve izmjene i/ili dopune one će biti dostavljene na isti način kao i poziv za podnošenje ponuda.

1. **PODATCI O POSTUPKU I PREDMETU NABAVE**

5. Vrsta postupka javne nabave:

Jednostavna nabava u skladu s člankom 15. Zakona o javnoj nabavi (NN 120/16 i 114/22).

6. Naziv predmeta nabave:

Vođenje i oglašavanje putem društvenih mreža i web stranica Gospodarskog centra Osječko-baranjske županije d.o.o.

7. Evidencijski broj nabave:

JN-US-6/25

8. Procijenjena vrijednost nabave:

17.000,00 eura bez PDV-a.

Predmet nabave je podijeljen u grupe.

Grupa 1: Vođenje i oglašavanje na društvenim mrežama Naručitelja – 13.000,00 eura

Grupa 2: Vođenje i održavanje web stranica Naručitelja – 4.000,00 eura

9. Način realizacije nabave:

Po provedenom postupku jednostavne nabave sklopit će okvirni sporazum, sukladno propisanim uvjetima iz ove dokumentacije za nadmetanje i odabrane ponude.

10. Opis i količina predmeta nabave:

Predmet nabave je vođenje i oglašavanje putem društvenih mreža i web stranica Gospodarskog centra Osječko-baranjske županije d.o.o.

Predmet je podijeljen u grupe:

|  |  |  |  |
| --- | --- | --- | --- |
| GRUPA | CPV | OPIS | PROCIJENJENA VRIJEDNOST NABAVE  (bez PDV-a) |
| **1** | 79341000-6 | Vođenje i oglašavanje na društvenim mrežama Naručitelja | 13.000,00 |
| **2** | 72212224-5 | Vođenje i održavanje web stranica Naručitelja | 4.000,00 |

**GRUPA 1 – Vođenje i oglašavanje na društvenim mrežama Naručitelja**

Usluga vođenja i oglašavanja na društvenim mrežama Naručitelja obuhvaća slijedeće stavke:

Društvene mreže: Facebook, Instagram, LinkedIn, Google Business, Tik-Tok:

- Priprema strategije i plana rada na društvenim mrežama

- 1-3x tjedno objave uz izradu sadržaja i grafika, korištenjem različitih mogućnosti objava (galerija, FB link, carousel). Broj objava kombinira se prema rasporedu, s prioritetom na Facebook, Instagram i LinkedIn

- Svakodnevni pregled društvenih mreža, komunikaciju i odgovore na upite (vikendi prema dogovoru)

- Organizacija darivanja – promotivne akcije na društvenim mrežama

- Mjesečni i kvartalni izvještaji – pregled izvršenih aktivnosti, analiza uspjeha i prilika, plan za iduće razdoblje

Za plaćene kampanje:

- Kreiranje ciljane publike

- Promoviranje objava po dogovoru i mogućnostima (preporuka 80% objava na Instagramu i Facebooku) putem brand awareness ili engagementkampanja uz segmentiranje publike. Traffickampanje prema potrebi

- 2 x mjesečno izrada dodatnih oglasa (carousel ili conversion kampanje; retarget prema potrebi i mogućnostima)

- Redovita optimizacija oglasa

**GRUPA 2 – Vođenje i održavanje web stranica Naručitelja**

Usluga vođenja i održavanja web stranica Naručitelja obuhvaća slijedeće stavke:

* Redizajn postojećeg web rješenja
* Migracijapostojećeg sadržaja u noćnim satima
* Posjedovanje vlastitog servera (*hosting*)
* Nove zadatke pod nazivom „prioritetno“ (npr. objava novosti, fotografije i/ili poveznice, hitne dopune na glavnoj ili na nekoj od pod stranica weba) izvršiti u najkraćem mogućem roku do 3 (tri) sata od trenutka zaprimanja materijala
* Nove zadatke pod nazivom „ostalo“ (npr. objava novog letka, priručnika, nadopuna sadržaja) izvršiti u roku od 12 (dvanaest) sati od zaprimanja materijala
* Otklanjanje nepravilnosti na web adresi Naručitelja u najkraćem vremenskom roku unutar 24 (dvadeset i četiri) sata od prijave nepravilnosti
* Mjesečno nadograđivanje jezgre sustava i dodataka, mjesečno osvježavanje sustava
* Minimalno jednom u mjesecu kontrolirati stanje web rješenja Naručitelja što uključuje pregledavanje web rješenja, nadopunu i osvježavanje web rješenja po zahtjevu naručitelja
* Pod nadopunom web rješenja nakon redizajna web stranica podrazumijeva se: nadopunjavanje weba te korekcija i proširenje postojećih stranica te ostale usluge vezane uz postojeće web rješenje. Ukoliko Naručitelj zatraži veći obujam izmjena (promjenu postojećeg dizajna, nove funkcionalnosti), Ponuditelj ima pravo iste naplatiti po važećem cjeniku)

Ponuditelj mora osigurati dostupnost web stranice 99,95% u jednoj kalendarskoj godini što ne uključuje vrijeme potrebno za planirane nedostupnosti (nadogradnje, primjene sigurnosnih zakrpi). Ponuditelj mora osigurati kontinuiranu izradu sigurnosnih kopija trenutno aktivnog sadržaja. Kopija mora biti dostupna na zahtjev naručitelju u strojno čitljivom formatu temeljenom na pravilima struke.

Uz obveznu kontrolu web rješenja od strane Ponuditelja, Naručitelj ima mogućnost neograničene usluge nadopune web rješenja prema gore navedenim uvjetima.

Ponuditelj se može javiti na jednu ili na obje grupe, prema načinu kako je to navedeno dalje u Pozivu.

11. Mjesto izvršenja usluge:

Mjesto izvršenja usluge je sjedište naručitelja, zgrada Gospodarskog centra Osječko-baranjske županije, Gospodarska zona 10, 31000 Osijek.

1. **ROKOVI**

12. Datum, vrijeme, mjesto i način dostave ponuda:

Ponude moraju biti dostavljene do 05. veljače 2025 godine do 10:00 sati.

Ponude se dostavljaju osobno, elektroničkom poštom na adresu maja.stankovic@gospodarskicentarobz.hr ili poštanskom pošiljkom na kojoj mora biti naznačeno:

- na prednjoj strani:

GOSPODARSKI CENTAR OSJEČKO-BARANJSKE ŽUPANIJE d.o.o.

GOSPODARSKA ZONA 10

31000 OSIJEK

Broj nabave: JN-US-9/25

Predmet nabave: VOĐENJE I OGLAŠAVANJE PUTEM DRUŠTVENIH MREŽA I WEB STRANICE GOSPODARSKOG CENTRA OSJEČKO-BARANJSKE ŽUPANIJE D.O.O.

GRUPA XX (navesti Grupu za koju se Ponuditelj javlja)

'' NE OTVARAJ''

- na poleđini:

NAZIV I ADRESA PONUDITELJA

Otvaranje ponuda nije javno.

13. Rok izvršenja:

Rok pružanja usluge je 31.12.2025. godine.

14. Rok i način plaćanja:

30 dana od dana zaprimanja računa, na IBAN izvršitelja.

Sukladno Zakonu o elektroničkom izdavanju računa u javnoj nabavi, Naručitelj je obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.

15. Rok valjanosti ponude:

Rok valjanosti ponude je 90 dana od isteka roka za dostavu ponuda. Naručitelj će odbiti ponudu čija je opcija kraća od zahtijevane.

**IV. KRITERIJI ZA ODABIR GOSPODARSKOG SUBJEKTA (UVJETI**

**SPOSOBNOSTI)**

16. Sposobnost za obavljanje profesionalne djelatnosti:

Ponuditelj mora dokazati upis u sudski, obrtni, strukovni ili drugi odgovarajući registar u državi njegova poslovna nastana.

Kao dokaz Ponuditelj dostavlja presliku izvatka iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

17. Tehnička i stručna sposobnost

U svrhu dokazivanja sposobnosti za obavljanje tehničke i stručne sposobnosti, Ponuditelj je obvezan dostaviti:

1. Popis glavnih usluga pruženih u godini u kojoj je započeo postupak jednostavne nabave i tijekom tri (3) godine koje prethode toj godini – (Prilog 3.)

Popis sadržava vrijednost usluge, datum te naziv druge ugovorne strane.

Minimalna razina sposobnosti: Iz popisa mora biti vidljivo da je gospodarski subjekt izvršio usluge koje su iste ili slične predmetu nabave za koju se podnosi ponuda. Pod sličnim uslugama podrazumijevaju se usluge izrade i/ili strukturiranja i/ili dizajna web stranica odnosno usluge kreiranja i/ili vođenja digitalnih oglašivačkih kampanja na društvenim mrežama.

Ponuditelj treba dokazati da raspolaže osobom koje posjeduju stručno znanje potrebno za izvršenje predmeta nabave i to:

**Ključni stručnjak– voditelj projekta**

* Razina obrazovanja koja odgovara sveučilišnom diplomskom studiju, integriranom preddiplomskom i diplomskom sveučilišnom studiju, specijalističkom diplomskom stručnom studiju tehničkih i društvenih znanosti ili jednakovrijedna kvalifikacija sukladno važećim odredbama o priznavanju inozemnih obrazovnih kvalifikacija
* Ključni stručnjak mora imati minimalno 2 godine iskustva na projektima/ugovorima izvršenim za uslugu izrade i/ili dizajna i/ili strukturiranja i/ili redizajna i/ili restrukturiranja i/ili nadogradnje web stranica, odnosno usluge kreiranja i/ili vođenja digitalnih oglašivačkih kampanja na društvenim mrežama na kojima je taj stručnjak radio/sudjelovao samostalno ili kao član tima stručnjaka.

U svrhu dokazivanja zadanih uvjeta sposobnosti, Ponuditelj je dužan dostaviti:

* Diplomu ili jednakovrijedan dokument za predloženog stručnjaka (Prilog 4.)
* Prilog 5. - Ispunjena izjava o raspolaganju sa stručnjakom

Naručitelj zadržava pravo provjere dostavljenog dokaza uvjeta sposobnosti kod trećih strana.

Stručnjak koji je predložen u ponudi mora biti stručnjak koji će uistinu izvršavati uslugu prema Ugovoru.

Zamjena stručnjaka je moguća jedno uz pisano odobrenje Naručitelja, uz uvjet da zamjenski stručnjaci zadovoljavaju sve uvjete iz ovog Poziva i za isto dostave dokaze. Zamjena stručnjaka nije moguća dok stručnjak koji je započeo s obradom pojedinačnog predmeta isti ne dovrši, osim u slučajevima izvanrednih okolnosti ili više sile, uz suglasnost Naručitelja.

1. **PODATCI O PONUDI**

18. Način izrade ponude:

Gospodarski subjekt je uz ponudu dužan dostaviti sljedeće:

-Popunjen Ponudbeni list s upisanom cijenom ponude, sukladno Prilogu 1. iz ovog Poziva

-Prilog 2. Izjava o integritetu - ovjerena i potpisana od strane osobe ovlaštene za zastupanje gospodarskog subjekta ili osobe ovlaštene po zaposlenju (osoba koja je internim određenjima Ponuditelja ovlaštena da podnosi ponudu)

- Prilog 3. Popis glavnih usluga pruženih u godini u kojoj je započeo postupak jednostavne nabave i tijekom tri (3) godine koje prethode toj godini – u slobodnoj formi, popis mora sadržavati vrijednost usluge, datum te naziv druge ugovorne strane

- Prilog 4. - Diploma ili jednakovrijedan dokument za predloženog stručnjaka

- Prilog 5. - Izjava o raspolaganju sa stručnjakom - u slobodnoj formi, ovjerena od strane osobe ovlaštene za zastupanje

**Dodatni prilozi za svaku pojedinu grupu:**

**Grupa 1:**

-Prilog 6. Izjava o izvršenim digitalnim kampanjama i godinama iskustva - izjava Ponuditelja (u slobodnoj formi) da je nominirani stručnjak Ponuditelja izvršio određeni broj provedenih digitalnih oglašivačkih kampanja te da ima minimalno 2 (dvije) godine iskustva na istim. Izjava obavezno mora sadržavati kontakt druge ugovorne strane zbog mogućnosti provjere navedenih referenci

**Grupa 2:**

-Prilog 7. Izjava o izradi web rješenja - izjava Ponuditelja (u slobodnoj formi) da je nominirani stručnjak Ponuditelja izradio određeni broj kreiranih i dizajniranih web stranica te da ima minimalno 2 (dvije) godine iskustva na istim. Izjava obavezno mora sadržavati kontakt druge ugovorne strane zbog mogućnosti provjere navedenih referenci

19. Kriterij za odabir ponude:

Temeljem članka 283. ZJN 2016, kriterij za odabir ponude u ovom postupku jednostavne nabave je ekonomski najpovoljnija ponuda.

Kao kriteriji za odabir ekonomski najpovoljnije ponude određuju se:

**ENP = Cp + Is**

Pri čemu je:

Cp – cijena ponude

Is – iskustvo stručnjaka (za svaku grupu posebno)

Kriteriji za odabir ekonomski najpovoljnije ponude **važe za obje grupe** te je u tablici dolje iskazan njihov relativni značaj:

|  |  |
| --- | --- |
| **KRITERIJ** | **MAKSIMALNI BROJ BODOVA PO KRITERIJU** |
| Cijena ponude (bez PDV-a) (Cp) | 80 |
| Iskustvo stručnjaka (Is) | 20 |
| **Ukupno (ENP)** | **100** |

**GRUPA 1 – Vođenje i oglašavanje na društvenim mrežama Naručitelja**

**a) FINANCIJSKI DIO PONUDE – 80 bodova**

Ovim kriterijem se ocjenjuje cijena ponude gospodarskog subjekta. Ponuda sa najpovoljnijom cijenom ostvaruje maksimalan broj bodova – 80 bodova.

Ostale ponude vrednovat će se primjenom slijedeće formule:

**Cp = Cpmin / Cpn x 80**

Pri čemu je:

• Cp – cijena ponude bez PDV-a,

• Cpmin – cijena ponude sa najnižom ponuđenom cijenom

• Cpn – cijena ponude koja se ocjenjuje

Broj bodova za promatranu ponudu po kriteriju cijene, dobiven po gore navedenoj formuli, utvrđuje se kao cijeli broj (uz zaokruživanje na dva decimalna mjesta).

**b) ISKUSTVO STRUČNJAKA – 20 bodova**

Uzimajući u obzir da je Naručitelj trgovačko društvo te poduzetnička potporna institucija – poslovni park koji osigurava poslovnu infrastrukturu, koja podiže gospodarsku vidljivost regije i unaprjeđuje poduzetničku klimu, omogućava razvoj novih proizvoda i usluga malih i srednjih poduzeća, razvoj usluga poduzetničkih potpornih institucija za mala i srednja poduzeća te razvoj mreže poslovnih komunikacija, a u svrhu osiguranja kvalitetnog i uspješnog izvršenja usluge, važno je da Ponuditelj raspolaže s ključnim stručnjakom – voditeljem projekta koji ima specifično iskustvo vezano uz predmet nabave.

Ovim kriterijem se ocjenjuje ponuda gospodarskog subjekta na način da se vrednuje iskustvo ključnog stručnjaka u području vođenja i oglašavanja na društvenim mrežama.

**Stručnjak se boduje na slijedeći način :**

* **Max. 20 bodova za 11 i više izvršenih usluga:** Stručnjak za vođenje i oglašavanje na društvenim mrežama

|  |  |  |  |
| --- | --- | --- | --- |
| **Stručnjak za vođenje i oglašavanje na društvenim mrežama** | | | |
| **Vrsta iskustva** | **Raspon** | **Bodovi** | **Najveći mogući broj bodova** |
| **Broj provedenih digitalnih oglašivačkih kampanja** | 11 i više kampanja | **20** | **20** |
| 6-10kampanja | **15** |
| 1-5 kampanja | **10** |

Iskustvo stručnjaka dokazuje se pisanom i ovjerenom Izjavom Ponuditelja (u slobodnoj formi) da je nominirani stručnjak Ponuditelja izvršio određeni broj provedenih digitalnih oglašivačkih kampanja. Izjava obavezno mora sadržavati kontakt druge ugovorne strane zbog mogućnosti provjere navedenih referenci.

Ukoliko Ponuditelj uz ponudu ne dostavi Izjavu, navedeni kriterij će se bodovati sa 0 bodova.

**Grupa 2: Vođenje i održavanje web stranica Naručitelja**

**a) FINANCIJSKI DIO PONUDE – 80 bodova**

Ovim kriterijem se ocjenjuje cijena ponude gospodarskog subjekta. Ponuda sa najpovoljnijom cijenom ostvaruje maksimalan broj bodova – 80 bodova.

Ostale ponude vrednovat će se primjenom slijedeće formule:

**Cp = Cpmin / Cpn x 80**

Pri čemu je:

• Cp – cijena ponude bez PDV-a,

• Cpmin – cijena ponude sa najnižom ponuđenom cijenom

• Cpn – cijena ponude koja se ocjenjuje

Broj bodova za promatranu ponudu po kriteriju cijene, dobiven po gore navedenoj formuli, utvrđuje se kao cijeli broj (uz zaokruživanje na dva decimalna mjesta).

**b) ISKUSTVO STRUČNJAKA – 20 bodova**

Uzimajući u obzir da je Naručitelj trgovačko društvo te poduzetnička potporna institucija – poslovni park koji osigurava poslovnu infrastrukturu, koja podiže gospodarsku vidljivost regije i unaprjeđuje poduzetničku klimu, omogućava razvoj novih proizvoda i usluga malih i srednjih poduzeća, razvoj usluga poduzetničkih potpornih institucija za mala i srednja poduzeća te razvoj mreže poslovnih komunikacija, a u svrhu osiguranja kvalitetnog i uspješnog izvršenja usluge, važno je da Ponuditelj raspolaže s ključnim stručnjakom – voditeljem projekta koji ima specifično iskustvo vezano uz predmet nabave.

Ovim kriterijem se ocjenjuje ponuda gospodarskog subjekta na način da se vrednuje iskustvo ključnog stručnjaka u području vođenje i održavanje web rješenja.

Stručnjak se boduje na slijedeći način :

* **Grupa 2 Max.** **20 bodova za 11 i više izvršenih usluga:** Isporuka u području web rješenja – vođenje i održavanje web rješenja

|  |  |  |  |
| --- | --- | --- | --- |
| **Stručnjak za vođenje i održavanje web stranica** | | | |
| **Vrsta iskustva** | **Raspon** | **Bodovi** | **Najveći mogući broj bodova** |
| **Broj kreiranih i dizajniranih web stranica** | **11 i više** | **20** | **20** |
| **6 – 10** | **15** |
| **1 - 5** | **10** |

Iskustvo stručnjaka dokazuje se pisanom i ovjerenom Izjavom Ponuditelja (u slobodnoj formi) da je nominirani stručnjak Ponuditelja izradio određeni broj kreiranih i dizajniranih web stranica. Izjava obavezno mora sadržavati kontakt druge ugovorne strane zbog mogućnosti provjere navedenih referenci.

Ukoliko Ponuditelj uz ponudu ne dostavi Izjavu, navedeni kriterij će se bodovati sa 0 bodova.

**NAČIN IZRAČUNA EKONOMSKI NAJPOVOLJNIJE PONUDE**

**(odnosi se na obje grupe nabave)**

U skladu s kriterijima i načinu bodovanja, utvrdit će se ukupan broj bodova svake ponude te će se izvršiti rangiranje ponuda.

Ekonomski najpovoljnija ponuda je valjana ponuda Ponuditelja koja, uz kriterije za kvalitativni odabir gospodarskog subjekta, kao i ispunjavanje ostalih uvjeta iz ove Dokumentacije o nabavi, ostvari najveći broj bodova (zbrojem bodova po svim kriterijima).

Maksimalan broj bodova koji ponuda može ostvariti je 100 bodova.

Ukupan broj bodova koji će se dodijeliti ponudi računa se prema sljedećoj formuli :

**E = Cp + Is**

U slučaju da dvije ili više ponuda temeljem kriterija za odabir ponude ostvare isti broj bodova, Naručitelj će odabrati ponudu koja je zaprimljena ranije.

20. Jezik ponude:

Ponuda se izrađuje na hrvatskom jeziku i latiničnim pismom.

Svi dokazi priloženi ponudi moraju biti na hrvatskom jeziku te na latiničnom pismu.

Ukoliko su neki od dokumenata i dokaza traženih dokumentacijom uz poziv na nekom od stranih jezika Ponuditelj je dužan dostaviti i prijevod dokumenta/dokaza na hrvatski jezik izvršenog po ovlaštenom prevoditelju.

21. Primjena propisa:

Na ovaj postupak nabave ne primjenjuje se Zakon o javnoj nabavi obzirom da se radi o nabavi usluge procijenjene vrijednosti do 26.540,00 eura.

Na postupak se primjenjuje Pravilnik o jednostavnoj nabavi objavljen na internetskim stranicama tvrtke Gospodarski centar Osječko-baranjske županije d.o.o., www.gospodarskicentarobz.hr.

Naručitelj zadržava pravo poništiti ovaj postupak nabave, odnosno ne odabrati niti jednu ponudu u bilo kojoj fazi postupka nabave.

22. Napomena:

Sve ponude koje Naručitelj primi nakon isteka roka za dostavu ponuda obilježit će se kao zakašnjele ponude i neće se razmatrati.

Naručitelj neće javno otvarati ponude.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Gospodarskim subjektima koji su sudjelovali u postupku dostavit će se Obavijest o rezultatima provedene nabave.

**PRILOG 1. - PONUDBENI LIST**

Broj ponude:\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **NAZIV I SJEDIŠTE NARUČITELJA** | **Gospodarski centar Osječko-baranjske županije d.o.o. Gospodarska zona 10, Osijek**  **OIB: 30761828384** |
| **PREDMET NABAVE** | **VOĐENJE I OGLAŠAVANJE PUTEM DRUŠTVENIH MREŽA I WEB STRANICA GOSPODARSKOG CENTRA OSJEČKO-BARANJSKE ŽUPANIJE D.O.O.**  **CPV 79341000-6, 72212224-5** |
| **PODATCI O PONUDITELJU** | |
| Naziv i sjedište Ponuditelja |  |
| OIB ili nacionalni identifikacijski broj prema zemlji sjedišta gospodarskog subjekta, ako je primjenjivo |  |
| Broj računa |  |
| Ponuditelj je u sustavu PDV-a (zaokružiti) | DA NE |
| Adresa za dostavu pošte |  |
| Adresa e-pošte |  |
| Kontakt osoba Ponuditelja |  |
| Broj telefona |  |
| **CIJENA PONUDE** | |
| **GRUPA 1** |  |
| Cijena ponude bez PDV-a |  |
| Iznos PDV-a ¹ |  |
| Cijena ponude s PDV-om |  |
| **GRUPA 2** |  |
| Cijena ponude bez PDV-a |  |
| Iznos PDV-a ¹ |  |
| Cijena ponude s PDV-om |  |

**Rok valjanosti ponude:** 90 dana od isteka roka za dostavu ponuda.

Datum:\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe Ponuditelja)

\_\_\_\_\_\_\_\_\_\_\_\_\_\_\_\_\_\_\_

¹ Ako Ponuditelj nije u sustavu PDV-a ili je predmet nabave oslobođen PDV-a, rubriku ostaviti praznom.

**PRILOG 2. – IZJAVA O INTEGRITETU**

Ovom Izjavom se obvezujemo Naručitelju i izjavljujemo da se nitko, uključujući naše direktore, uposlenike ili osobe koje nas zastupaju, a koji djeluju u naše ime s odgovarajućim ovlastima ili s našim znanjem ili dopuštenjem, nije upuštao, niti će se upuštati u bilo koje zabranjeno djelovanje (kako je definirano u daljnjem tekstu) u vezi s postupkom javne/jednostavne nabave ili izvršenjem ugovora o izvođenju radova ili isporuci robe i usluga (u daljnjem tekstu ''Ugovor).

Obvezujemo se da ćemo Naručitelja obavijestiti o svakom slučaju kad o zabranjenom djelovanju u sklopu naše organizacije dozna bilo koja osoba odgovorna za poštivanje ove Izjave.

U slučaju da naša ponuda bude prihvaćena, za trajanja postupka javne/jednostavne nabave i za trajanja Ugovora imenovati ćemo i nastojati u službi zadržati osobu koja će Naručitelju biti u razumnoj mjeri prihvatljiva i kojoj će imati potpun i neposredan pristup, osobu kojoj je dužnost i koja raspolaže potrebnim ovlastima da osigura poštivanje ove Izjave.

U slučaju da su direktor, uposlenik ili osoba koja nas zastupa, u smislu kako je navedeno, bili osuđeni na bilo kojem sudu zbog kaznenog djela koje uključuje zabranjeno djelovanje u vezi s bilo kojim postupkom javne/jednostavne nabave ili izvođenjem radova odnosno isporukom robe ili usluga u razdoblju od pet godina do potpisivanja ove Izjave, ili (i) da je bilo koji direktor, uposlenik ili osoba koja nas zastupa dobio otkaz ili dao ostavku na bilo koje mjesto zbog umiješanosti u bilo koje zabranjeno djelovanje, posebno ćemo navesti podatke o presudi, otkazu ili ostavci, zajedno s pojedinostima o poduzetim ili namjeravanim mjerama kako bismo osigurali da se ni tvrtka, niti bilo koji od naših direktora, uposlenika ili osoba koje nas zastupaju ne upusti u bilo koje zabranjeno djelovanje u vezi s Ugovorom.

Suglasni smo s provedbom revizije cijelog postupka od strane neovisnih stručnjaka i prihvaćamo odgovornost i sankcije (ugovorne kazne, bezuvjetni raskid ugovora) ukoliko se krše navedena pravila.

U smislu ove Izjave:

• NARUČITELJ – Gospodarski centar Osječko-baranjske županije d.o.o..

• ZABRANJENO DJELOVANJE – čin korumpiranog djelovanja ili djelovanja s ciljem prevare.

• KORUMPIRANO DJELOVANJE – ponuda, davanje ili obećanje bilo koje neprilične prednosti kako bi se utjecalo na djelovanje javnog dužnosnika, odnosno prijetnja tjelesnim ozljedama toj osobi, prijetnja njegovu zaposlenju, imovini, pravima ili ugledu u vezi s bilo kojim postupkom javne nabave/jednostavne nabave, ili pri izvršenju ugovora, ponude, davanja ili obećanja s ciljem da bilo koja osoba nedolično dobije ili zadrži posao, odnosno stekne bilo koju nedoličnu prednost u poslovanju.

• DJELOVANJE S CILJEM PREVARE – davanje lažnih izjava ili čin prikrivanja kojemu je namjera, ili koje naginje tomu da nedolično utječe na postupak javne nabave/jednostavne nabave ili izvršenje ugovora na štetu nositelja projekta, odnosno djelovanje s ciljem uspostave cijena ponuda na nekonkurentnoj razini te ono koje nositelju projekta onemogućava prednosti poštene i otvorene konkurencije, a to uključuje dogovorno djelovanje (bilo prije ili nakon podnošenja ponuda) između Ponuditelja ili između Ponuditelja i predstavnika Naručitelja.

PONUDITELJ (pečat, ime i prezime, potpis odgovorne osobe)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_